Eestis korraldatakse seiklusspordi terminoloogia järgi kõige enam sprindi ja lühirajavõistluseid, mille kestus jääb 3-12 tunni vahele. Võistlused toimuvad reeglina 3-liikmeliste võistkondade vahel ning põhialadeks on jooks, maastikurattasõit ja kanuusõit. Lisaks eelpoolmainitud aladele on kodumaised võistlused sisaldanud ka rulluisutamist, tõukerattasõitu, kajakisõitu ning  rahvusvahelisest seiklussporditerminoloogiast laenatud alanimetusi nagu coastaleering, canyoneering ja caving.